Wade Robson

Wade Jeremy William Robson (født 17. september 1982 i Brisbane, Australia) er en australsk danser, koreograf, produsent og låtskriver. Han begynte å opptre som danser i 5-årsalderen, og som barn har han jobbet som back-up-danser for Michael Jackson. Han er også prisvinnende koreograf og har regissert musikkvideoer og verdensturnéer for musikkartister, mest for 'N Sync og Britney Spears. Robson har hatt stor suksess som jury i konkurranser, for sine egne MTV-show The Wade Robson Project og So You Think You Can Dance. Han har vunnet to Emmy'er for sin koreografi for So You Think You Can Dance.


== Karriere ==
Robson har en eldre bror, Shane, og en eldre søster, Chantal. Hans mor arbeidet som frisør, og forteller i Leaving Neverland sesong 1 at hun en dag tok med seg hjem Jacksons musikkvideo Thriller fordi hun hadde hørt at den ville få samlerverdi. Sønnen ble overveldet og studerte Jacksons dansetrinn nøye. Robson deltok i det australske TV-talentshowet New Faces4 i 1986. Han var for ung til å konkurrere, men fikk opptre som special guest og fremførte en dans til Jackson-hit'en Smooth Criminal, hvor han hadde på seg en miniatyrversjon av kostymene i musikkvideoen. Han vant konkurransen, og førstepremien var et møte med Michael Jackson som sørget for at Robson fikk danse på en Brisbane-konsert med Jackson i 1987.Moren tok de to yngste barna med seg fra Brisbane til Los Angeles. Jackson oppfordret til dette og rekrutterte Robson til å opptre i tre musikkvideoer: Black or White, Jam og Heal the World. Mannen Dennis og eldstesønnen Shane var tilbake i Australia. Dennis fortalte i 1993 til Vanity Fair at han bekymret seg for å miste yngstesønnen Wade om han sa noe negativt om Jackson, og innrømmet at han selv var blitt misbrukt som barn. Dennis Robson hengte seg i 2002, på et tidspunkt da sønnen fremdeles stod fast på at Jackson aldri hadde misbrukt ham. I et sivilt søksmål i 2013 hevdet Robson imidlertid at faren hans, som var bipolar, led av angst og depresjon fordi han mistenkte at sønnen også ble misbrukt. I Vanity Fair påpeker journalist Maureen Orth at Jackson kun lyktes med å komme tett innpå barn fra familier i oppløsning, der foreldrene var skilt eller i splid med hverandre.Robson var koreograf for Britney Spears i årene 1999-2001. Siden gikk det rykter om at han forårsaket bruddet mellom henne og Justin Timberlake i 2002. I 2013 gikk Robson ut med anklager om at Jackson hadde misbrukt ham seksuelt fra Robson var syv til han var 14 år. Han forteller om dette i dokumentarfilmen Leaving Neverland.


=== The Wade Robson Project ===

I 2002 skapte Robson MTV-showet The Wade Robson Project. Programmet gikk på MTV i 2003.


=== So You Think You Can Dance ===
Robson har koreografert for So You Think You Can Dance siden 2006.


== Annet ==


=== Diskografi ===
Wade Robson's Project: Dance Beats Vol. 1


=== Videografi ===
Michael Jacksons «Black or White» (1991) Musikkvideo — Danser
Michael Jacksons «Dangerous: The Short Films; Jam/Black or White» (1993) Video — Danser
Britney Spears' «Born to Make You Happy» (1999) — Koreograf
Britney Spears' «I'm a Slave 4 U» (2001) — Koreograf
'N Syncs «Pop» — Koreograf og danser


=== Filmografi ===
Kazaam (1996) — Elito
EDtv (1999) — tenåringsgutt
You Got Served (2004) — seg selv
I? (2005) — manusforfatter/regissør/koreograf
Within (2007) – manusforfatter/regissør/koreograf


=== TV ===
Full House, «Come Fly with Me» (1992) — Terry
Picket Fences, «Elective Conduct» (1994) — T.J
Nothing Sacred, «House of Rage» (1997) — Garner Cole
Pacific Blue, «Users» (1998) — Brandon Jeter


== Referanser ==


== Eksterne lenker ==
Offisielt nettsted 
(en) Wade Robson – kategori av bilder, video eller lyd på Commons 
(en) Wade Robson på Internet Movie Database 
(en) Wade Robson hos The Movie Database 
Tremaine Dance profil
MTV biografi
Ask Men profil
PopGurls intervju, «20 Spørsmål med Wade Robson»
Wade Robson France, Fransk side.
Wade Robson Videoer